«Mann på café», Juan Gris, 1914
**Kubisme** (fra fransk *cubisme*; til *cube, cubique*, av latin *cubus*) er en avantgardistisk kunstbevegelse fra begynnelsen av 1900-tallet som revolusjonerte europeisk maleri og skulptur, og inspirerte beslektede kunstneriske bevegelser innen musikk, litteratur og arkitektur. I kubistiske kunstverk blir motivene analysert, brutt opp og satt sammen på nytt i en abstrakt form – i stedet for å skildre objekter fra et enkelt perspektiv, skildrer kunstneren emnet fra flere perspektiver for å representere emnet i en større kontekst.

### Cézanne

Paul Cézanne: «Landskap i Provence», ca. 1880
Juan Gris: «Portrett av Pablo Picasso», 1912
I 1907 ble det holdt en retrospektiv minneutstilling over maleren Paul Cézanne i Salon d'Automne i 1904, etterfulgt av tilsvarende utstillinger i 1905, 106 og to etter hans død i 1907. Disse var en primær påvirkning som førte til kubismen ved å studere representasjonen av tredimensjonal form i de sene verkene til Paul Cézanne. I et av sine brev til en ung kunstner hadde Cézanne gitt det råd å se naturen i form av terninger, kuler, kjegler og sylindere. Pablo Picasso og hans venner tok rådet bokstavelig i å bygge opp et bilde i utgangspunktet av disse elementære geometriske formene. Med inspirasjon fra Cézanne skapte Picasso og maleren Georges Braque kubismen, hvor motivet ble brutt opp i geometriske enkeltformer. Kubisme har blitt ansett som den mest innflytelsesrike kunstbevegelsen på begynnelsen av 1900-tallet. Begrepet kubisme er bredt assosiert med en rekke kunstverk produsert i Paris (Montmartre og Montparnasse) eller i nærheten av Paris (Puteaux) i løpet av 1910-årene og gjennom 1920-tallet.

Bevegelsen ble innledet av Pablo Picasso og Georges Braque, og fikk selskap av Jean Metzinger, Albert Gleizes, Robert Delaunay, Henri Le Fauconnier, Juan Gris og Fernand Léger. Kubisme ble en betegnelse for denne bevegelsen i 1911 da en gruppe kunstnere, uten Picasso og Braque, stilte ut sammen i Paris og kunstkritikerne skrev om «kubistene». Året etter ble det holdt utstillinger flere steder i Europa, dog uten Picasso og Braque, og en bok ble utgitt av to av malerne, Albert Gleizes og Jean Metzinger, med tittelen *Du Cubisme* (Om kubismen). I 1913 ved Armory Show i New York introduserte kubismen i Amerika til stor opstandelse.

### Avledere

«Om Picasso og Braque holdt seg selv på avstand fra bevegelsen de selv hadde satt i gang, var de sannsynligvis bedre klar over dens implikasjoner enn noen av deres samtidige; for det løftet spørsmålet om figurasjon opp mot abstraksjon som bevisst og alvorlig problemstilling. I denne saken er Picassos syn kjent: ’Det finnes ikke noe slikt som abstrakt kunst. Du må alltid begynne med noe.’» Det førte til at det utviklet seg avleggere av kubismen, blant annet orfisme, De Stijl, abstrakt kunst og senere purisme. Andre svar på kubisme var blant annet futurisme, suprematisme, dadaisme, vorticisme og art deco. Tidlige futuristiske malerier har til felles med kubismen sammensmeltningen av fortid og nåtid, representasjonen av ulike syn på motivet skm ble avbildet samtidig eller suksessivt, også kalt multippelperspektiv, samtidighet eller mangfold, mens konstruktivismen ble påvirket av Picassos teknikk for å konstruere skulptur fra adskilte elementer. Andre felles tråder mellom disse ulike bevegelsene er blant annet forenkling av geometriske former, og assosiasjonen mellom mekanisering og moderne liv.

Eksempler
---------

### Malerier

* Robert Delaunay, «Simultaneous Windows on the City», 1912, Hamburger Kunsthalle, abstrakt kubismeRobert Delaunay, «Simultaneous Windows on the City», 1912, Hamburger Kunsthalle, abstrakt kubisme
* Ljubov Popova; «Luft, menneske, rom» , 1912Ljubov Popova; «Luft, menneske, rom» , 1912
* Franz Marc: «Liten komposisjon (II), hus med trær», 1914Franz Marc: «Liten komposisjon (II), hus med trær», 1914
* August Macke: «Hage ved Thunsjøen», 1913August Macke: «Hage ved Thunsjøen», 1913
* «Innsjøen», Henri Le Fauconnier, 1911«Innsjøen», Henri Le Fauconnier, 1911

### Arkitektur

* Le Corbusier: Centre Le Corbusier (Heidi Weber Museum) i ZürichLe Corbusier: Centre Le Corbusier (Heidi Weber Museum) i Zürich
* Le Corbusier: forsamlingshus i Chandigarh i IndiaLe Corbusier: forsamlingshus i Chandigarh i India
* Fritz Wotruba: Wotrubakirche i Wien, romersk-katolsk kirke oppført av betongblokker 1974Fritz Wotruba: Wotrubakirche i Wien, romersk-katolsk kirke oppført av betongblokker 1974

Referanser
----------

1. ↑  «kubisme», *NAOB*
2. ↑  Metzinger, Jean (oktober–november 1910): *Note sur la peinture*, Paris: Pan
3. ↑  Moser, Joann (1985): *Jean Metzinger in Retrospect, Pre-Cubist works, 1904–1909*, The University of Iowa Museum of Art, J. Paul Getty Trust, University of Washington Press; s. 34–42
4. 1 2  «The Collection | MoMA: Introduction», *The Museum of Modern Art*. Arkivert fra originalen 13. august 2014.
5. ↑  Gombrich, Ernst H. (2003): *Verdenskunsten*, Aschehoug, 4. norske utg. ISBN 82-03-22836-4; s. 574
6. ↑   «Cubism: The Leonard A. Lauder Collection», *The Metropolitan Museum of Art*, New York, 2014
7. ↑  «The Collection | MoMA: 1. Origins and application of the term», *The Museum of Modern Art*. Arkivert fra originalen 13. juni 2014.
8. 1 2  Honour, Hugh; Fleming, John (1982): *A World History of Art*, MacMillan, s. 576
9. ↑  Brooke, Peter (2013): «On ’Cubism’ in context»
10. ↑  Vitale, Tom (17. februar 2013): «'Armory Show' That Shocked America In 1913, Celebrates 100», *NPR*
11. ↑   Dabrowski, Magdalena (2000): *Geometric Abstraction, Heilbrunn Timeline of Art History*, The Metropolitan Museum of Art, New York
12. ↑   «The Collection | MoMA: 4. Meanings and interpretations», *The Museum of Modern Art*. Arkivert fra originalen 2. juli 2015.
13. ↑   «The Collection | MoMA: Constructivism», *The Museum of Modern Art*. Arkivert fra originalen 24. oktober 2008.

Eksterne lenker
---------------

* (en) Cubism – kategori av bilder, video eller lyd på Commons Rediger på Wikidata

* (en) Cubism – galleri av bilder, video eller lyd på Commons Rediger på Wikidata
* Cubism, Heilbrunn Timeline of Art History}, Metropolitan Museum of Art
* *Cubism*, Agence Photographique de la Réunion des musées nationaux et du Grand Palais des Champs-Elysées (RMN)

Portal: Kunst

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Universalis **·** Nationalencyklopedin **·** GND **·** LCCN **·** BNF **·** BNF (data) **·** NDL **·** NKC **·** BNE **·** BBC Things
 |